als_Latn dik_Latn sag_Latn
Edhe pse ditën e djeshme u fol gjatë kundër dhunës ndak femrave, sot, shefi i komisariatit nr.2 në Tiranë, Ilir Proda, është shkarkuar nga detyra pasi ka ushtruar dhunë mbi një femër në zyrën e tij. Sipas të dhënave të Shërbimit të Kontrollit të Brendshëm, më ambjentet e komisariatit është paraqitur një person i cili ka bërë një denoncim për një vajzë që e bezdiste vazhdimisht në telefon. Shefi i komisariatit, nuk ia ka kaluar këtë çështje specialistëve, por është përpjekur ta zgjidhë vetë atë duke marrë vajzën e akuzuar për ta përballur me denoncuesin.
Në kallëzimin që e vajza e dhunuar ka bërë pranë SHKB thuhet se në zyrën e shefit të komisariatit, denoncuesi por edhe vetë Ilir Proda kanë ushtruar dhunë mbi të, në formë presioni në mënyrë që ajo të mos e shqetësonte më denoncuesin në telefon. Pas kësaj ngjarjeje, drejtori i Policisë së Shtetit, Artan Didi, ka shkarkuar nga pozicioni shefin e komisariatit.
Brimi: Civitas
als_Latn als_Latn lim_Latn